Man en vrou tydens Bloem-plaasaanval vermoor | Maroela Media
Man en vrou tydens Bloem-plaasaanval vermoor
Twee vermeende plaasaanvallers het Maandagoggend die liggame van 'n bejaarde man en vrou aan die Bloemfontein-polisie uitgewys nadat hulle in die slagoffers se bebloede bakkie betrap is.
Die man en vrou was vermoedelik getroud, en het langs die Abrahamskraalpad in Bainsvlei geboer.
"Volgens ons beperkte inligting het die aanval omstreeks 04:00 plaasgevind," het Tommie Esterhuyse, voorsitter van Vrystaat Landbou se Wet en Orde Komitee, Maandag aan Maroela Media gesê. "Die polisie het twee mans in die slagoffers se bakkie gevind en hulle is in hegtenis geneem. Die slagoffers was nie by hul huis nie en daar is na hulle gesoek. Die verdagtes het later die polisie gaan uitwys waar die liggame gestort is."
Meer besonderhede oor die aanval is nog skaars.
Konst. Wendy Nkabi, polisiewoordvoerder, het geweier om enige inligting bekend te maak. "Die provinsiale kommissaris is op pad na die toneel, waarna meer inligting bekendgemaak gaan word," het sy aan Maroela Media gesê.
Dit is die tweede voorval van 'n plaasmoord in een dag in die Vrystaat. Maroela Media het vroeër berig 'n vrou is Maandagoggend tydens 'n vermeende huisroof op haar plaas naby Theunissen in die Vrystaat vermoor, waarna haar huis met haar liggaam daarin, aan die brand gesteek is. Lees meer hier.
Bainsvlei Bloemfontein plaasaanvalle Vrystaat
Man in hof oor Lephalale-plaasmoorde
Misdaad skok mens net meer, of is dit dalk die arrogansie van misdadigers wat so skokkend is?
Rus in Vrede. My innige simpatie aan die families. Is dit moontlik om die datums van die moorde by die artikels te sit?
So verskriklik hartseer.
Omdat laerskool kwalifikasie mense ons land regeer.
Hul gaan die duur prys vir hierdie goedkoop Anc politiek nog betaal.
Baie jammerlik dat sulke wreedheid nog in ons land geduld word en misdadigers en moordenaars in ons strate rondloop.
Sterkte aan al die agtergeblewendes.
Maar dis dan wat mnr Zuumer wil he.
Hulle sorg dat ongeletterdheid hoogty vier in ons land, dan raak hy dubbelsinnige stellings kwyt wat aanlyding gee tot geweld soos die.
Ons kan net hoop en bid dat ons nie 'n volskaalse twede Zimbobwe word nie (Suid Zumer), my pessimistiese kant se dis klaar te laat, maar my positiewe sy probreer my oorreed dat daar nog lig aan die einde van die donker ZANC tonnel is.